Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2003/C 76/03)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS 04/02

Κράτος μέλος: Ιταλία

Περιφέρεια: Valle d'Aosta

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Περιφερειακές παρεμβάσεις στήριξης των τουριστικών και εμπορικών δραστηριοτήτων

Νομική βάση: Legge regionale 4 settembre 2001, n. 19

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Εισφορές κεφαλαίου: 3950000 ευρώ

Δάνεια με επιδότηση επιτοκίου: 5000000 ευρώ

Μέγιστη ένταση ενίσχυσης: Η ακαθάριστη ένταση της ενίσχυσης δεν πρέπει να υπερβεί:

- το 15 % για τις μικρές επιχειρήσεις·

- το 7,5 % για τις μεσαίες επιχειρήσεις.

Αν η επένδυση πραγματοποιείται από μια ΜΜΕ η οποία βρίσκεται στην περιοχή Valle d'Aosta που περιλαμβάνεται στον ιταλικό χάρτη των περιφερειακών ενισχύσεων για την περίοδο 2000-2006, εφαρμόζονται οι εντάσεις που προβλέπονται στην απόφαση της Ευρωπαϊκής Επιτροπής C(2000) 2752 τελικό - διορθωτικό της 20ής Σεπτεμβρίου 2000

Ημερομηνία εφαρμογής: 10 Δεκεμβρίου 2001

Διάρκεια χορήγησης του καθεστώτος ή της μεμονωμένης ενίσχυσης: Έως τις 30 Ιουνίου 2007

Στόχος της ενίσχυσης: Στόχος είναι να ευνοηθούν οι επενδύσεις των ΜΜΕ που ασκούν τις δραστηριότητές τους στην εν λόγω περιοχή στους τομείς του τουρισμού και του εμπορίου

Οικείοι οικονομικοί τομείς: Είναι επιλέξιμες οι ΜΜΕ που ασκούν δραστηριότητες στους τομείς της τουριστικής υποδοχής και του εμπορίου

Επωνυμία και διεύθυνση της επιδοτούσας αρχής: Regione autonoma Valle d'Aosta Dipartimento Turismo, sport, commercio e trasporti Direzione Strutture ricettive e attività economiche terziarie Piazza Narbonne 3 I - 11100 Aosta

Αριθμός ενίσχυσης: XS 05/02

Κράτος μέλος: Ιταλία

Περιφέρεια: Valle d'Aosta

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Περιφερειακές παρεμβάσεις που αποσκοπούν στη στήριξη των ΜΜΕ για πρωτοβουλίες υπέρ της ποιότητας, του περιβάλλοντος και της ασφάλειας. Τροποποιήσεις του περιφερειακού νόμου αριθ. 84 της 7ης Δεκεμβρίου 1993 (περιφερειακές παρεμβάσεις υπέρ της έρευνας, της ανάπτυξης και της ποιότητας), όπως τροποποιήθηκε τελευταία από τον περιφερειακό νόμο αριθ. 11 της 18ης Απριλίου 2000

Νομική βάση: Legge regionale 12 novembre 2001, n. 31

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 1. 236280 ευρώ για το έτος 2001·

2. 472450 ευρώ για το έτος 2002·

3. 495700 ευρώ ετησίως από το έτος 2003 και μετά

Μέγιστη ένταση ενίσχυσης: Επενδύσεις: η ακαθάριστη ένταση της ενίσχυσης δεν μπορεί να υπερβαίνει:

- το 15 % για τις μικρές επιχειρήσεις·

- το 7,5 % για τις μεσαίες επιχειρήσεις.

Αν η επένδυση πραγματοποιείται από μία ΜΜΕ η οποία βρίσκεται στην περιοχή Valle d'Aosta που περιλαμβάνεται στον ιταλικό χάρτη των περιφερειακών ενισχύσεων για την περίοδο 2000-2006, εφαρμόζονται οι εντάσεις που προβλέπονται στην απόφαση της Ευρωπαϊκής Επιτροπής C(2000) 2752 τελικό - διορθωτικό της 20ής Σεπτεμβρίου 2000.

Υπηρεσίες παροχής συμβουλών και άλλες υπηρεσίες: το ακαθάριστο ποσό της ενίσχυσης δεν μπορεί να υπερβαίνει το 50 % του κόστους αυτών των υπηρεσιών

Ημερομηνία εφαρμογής: 5 Δεκεμβρίου 2001

Διάρκεια χορήγησης του καθεστώτος ή της μεμονωμένης ενίσχυσης: Έως τις 30 Ιουνίου 2007

Στόχος της ενίσχυσης: Στόχος είναι να ευνοηθεί η εισαγωγή συστημάτων διαχείρισης για την ποιότητα, συστημάτων περιβαλλοντικής διαχείρισης και συστημάτων διαχείρισης για την ασφάλεια στις ΜΜΕ

Οικείοι οικονομικοί τομείς: ΜΜΕ του βιομηχανικού τομέα και του τομέα των υπηρεσιών

Επωνυμία και διεύθυνση της επιδοτούσας αρχής: Regione autonoma Valle d'Aosta Assessorato Industria, artigianato ed energia Servizio Assistenza alle imprese, ricerca, qualità e formazione professionale Piazza della Repubblica 15 I - 11100 Aosta

Αριθμός ενίσχυσης: XS 08/02

Κράτος μέλος: Ιταλία

Περιφέρεια: Marche

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: ΕΕΠ στόχου 2, 2000-2006 - Μέτρο 1.1 Ενισχύσεις γα παραγωγικές και περιβαλλοντικές επενδύσεις των βιομηχανικών και βιοτεχνικών ΜΜΕ, υπό-μέτρο 1.1.2 Ενισχύσεις για επενδύσεις των βιοτεχνικών επιχειρήσεων παραγωγής και παροχής υπηρεσιών στην παραγωγή

Νομική βάση: Docup Ob. 2 2000-2006

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση:

>ΘΕΣΗ ΠΙΝΑΚΑ>

Μέγιστη ένταση ενίσχυσης: Σύμφωνα με τις διατάξεις του κανονισμού (ΕΚ) αριθ. 70/2001, εφαρμόζονται τα ακόλουθα ποσοστά παρέμβασης: 15 % ακαθάριστου ισοδυνάμου επιδότησης (ΑΙΕ) για τις μικρές επιχειρήσεις και 7,5 % ΑΙΕ για τις μεσαίες επιχειρήσεις· στις περιοχές στις οποίες επιτρέπεται η παρέκκλιση που προβλέπεται στο άρθρο 87 παράγραφος 3 στοιχείο γ) της συνθήκης ΕΚ, το ποσοστό παρέμβασης ισούται με το 8 % του ΑΙΕ + 10 % ΑΙΕ για τις μικρές επιχειρήσεις και 8 % ΑΙΕ + 6 % ΑΙΕ για τις μεσαίες επιχειρήσεις

Ημερομηνία εφαρμογής: Η ημερομηνία δημοσίευσης της κοινοποίησης (Ιανουάριος 2002)

Διάρκεια χορήγησης του καθεστώτος ή της μεμονωμένης ενίσχυσης: Η διάρκεια της εφαρμογής του καθεστώτος συμπίπτει με τη διάρκεια της ισχύος του κανονισμού (ΕΚ) αριθ. 70/2001· η ενδεχόμενη παράταση της εφαρμογής του καθεστώτος θα αποτελέσει αντικείμενο ξεχωριστής γνωστοποίησης

Στόχος της ενίσχυσης: Πρόκειται για κίνητρα στήριξης των παραγωγικών επενδύσεων στις βιοτεχνικές επιχειρήσεις παραγωγής και παροχής υπηρεσιών στην παραγωγή, με αύξηση ή διατήρηση των επιπέδων απασχόλησης

Οικείοι οικονομικοί τομείς: 1) όλοι οι μεταποιητικοί τομείς·

2) υπηρεσίες.

Αποκλείονται οι δραστηριότητες που συνδέονται με την παραγωγή, τη μεταποίηση και την εμπορία των προϊόντων που απαριθμούνται στο παράρτημα 1 της συνθήκης ΕΚ

Επωνυμία και διεύθυνση της επιδοτούσας αρχής: Regione Marche, Servizio industria e artigianato, Via Tiziano 44, I - 60100 Ancona - Tel. (0039-071) 80 61

Αριθμός ενίσχυσης: XS 10/02

Κράτος μέλος: Ιταλία

Περιφέρεια: Τοσκάνη

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ιδιωτικές υποδομές για πολιτιστικές δραστηριότητες

Νομική βάση: - Decisione della giunta regionale n. 13 dell'11.7.2001 avente ad oggetto "Reg. 1260/99 - Docup Ob. 2 - Anni 2000-2006. Direttive per l'attuazione dei regimi di aiuto"·

- Decisione della giunta regionale n. 25 del 28.12.2001 avente ad oggetto "Direttive per l'attuazione della misura di aiuti per infrastrutture private per le attività culturali"

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 9105240 ευρώ για την περίοδο 2001-2006, ήτοι περίπου 1517540 ευρώ ανά έτος κατά μέσο όρο

Μέγιστη ένταση ενίσχυσης: 1. Οι ενισχύσεις θα χορηγηθούν, εντός των ορίων και σύμφωνα με τις διαδικασίες που προβλέπονται στον κανονισμό (ΕΚ) αριθ. 70/2001 της Επιτροπής (δημοσιεύθηκε στην ΕΕ L 10 της 13ης Ιανουαρίου 2001, σ. 33):

α) σε μικρές επιχειρήσεις, σε φυσικά πρόσωπα, σε σωματεία και οργανισμούς χωρίς κερδοσκοπικό σκοπό, σε ποσοστό ύψους 15 % των δαπανών που πράγματι δεσμεύτηκαν για την πραγματοποίηση του επιλέξιμου από του καθεστώτος σχεδίου·

β) σε μεσαίες επιχειρήσεις, σε ποσοστό 7,5 % των δαπανών που πράγματι δεσμεύτηκαν για την υλοποίηση του επιλέξιμου από το καθεστώς σχεδίου.

2. Στις περιοχές που εμπίπτουν στις διατάξεις του άρθρου 92 παράγραφος 3 στοιχείο γ) [κατέστη άρθρο 87 παράγραφος 3 στοιχείο γ)] της συνθήκης περί ιδρύσεως της Ευρωπαϊκής Κοινότητας, οι ενισχύσεις θα χορηγηθούν στα φυσικά και νομικά πρόσωπα που αναφέρονται παραπάνω στην παράγραφο 1 στοιχείο α) σε ποσοστό ύψους 25 % των δαπανών που πράγματι δεσμεύτηκαν για την υλοποίηση του επιλέξιμου σχεδίου από το καθεστώς, και στα φυσικά και νομικά πρόσωπα που αναφέρθηκαν παραπάνω στην παράγραφο 1 στοιχείο β), σε ποσοστό ύψους 17,5 % των δαπανών που πράγματι δεσμεύτηκαν για την υλοποίηση του επιλέξιμου από το καθεστώς σχεδίου.

Για τον ορισμό των μικρών και μεσαίων επιχειρήσεων, βλέπε σύσταση 96/280/ΕΚ της Ευρωπαϊκής Επιτροπής.

Τα ιστορικά μνημεία τα οποία αποτελούν αντικείμενο επιλέξιμων παρεμβάσεων δυνάμει του καθεστώτος ενισχύσεων παραμένουν προσβάσιμα στο κοινό σύμφωνα με τις λεπτομέρειες που καθορίζονται από την Περιφέρεια της Τοσκάνης με ειδική διοικητική πράξη ή κατά περίπτωση βάσει των συμβάσεων που θα συναφθούν για το σκοπό αυτό μεταξύ των ιδιοκτητών των ιστορικών μνημείων και των αρμόδιων αρχών τοπικής αυτοδιοίκησης, σύμφωνα με τα στοιχεία που υποβλήθηκαν από την Περιφέρεια Τοσκάνης με ειδική διοικητική πράξη

Ημερομηνία εφαρμογής: Ιανουάριος 2002, ημερομηνία παραλαβής του δελτίου που κοινοποιήθηκε από την Επιτροπή

Διάρκεια χορήγησης του καθεστώτος ή της μεμονωμένης ενίσχυσης: Από το 2002-2006. Ως τελευταία προθεσμία για την έκδοση διοικητικής πράξης που θα επιτρέπει στο πρόσωπο να τύχει της ενίσχυσης καθορίζεται η 31η Δεκεμβρίου 2006

Στόχος της ενίσχυσης: Καθεστώς κεφαλαιουχικών ενισχύσεων για ιδιοκτήτες ιστορικών κτιρίων προσβάσιμων στο κοινό.

Χορήγηση επιδοτήσεων για επενδύσεις σε υλικά και άυλα αγαθά που προορίζονται:

1. για την αξιοποίηση των ιστορικών μνημείων που ανήκουν σε ιδιώτες τα οποία προστατεύονται δυνάμει των διατάξεων του κεφαλαίου 1 του "Testo unico delle disposizioni legislative in materia di beni culturali e ambientali" (νομοθετικό διάταγμα αριθ. 490 της 29ης Οκτωβρίου 1999) κατ' εφαρμογήν του άρθρου 9 του Συντάγματος της Ιταλικής Δημοκρατίας·

2. για την πρόσβαση του κοινού στα προαναφερθέντα προϊστορικά μνημεία, ακόμη και για παιδαγωγικούς σκοπούς και για εκείνους που αποτελούν αντικείμενο των περιφερειακών σχεδίων επενδύσεων στα ιστορικά μνημεία και στις πολιτιστικές δραστηριότητες για την κανονιστική ρύθμιση της δημόσιας χρήσης των μνημείων που εμπίπτουν στην παρέμβαση η οποία τυγχάνει κοινοτικής χρηματοδότησης, οι αιτούντες θα πρέπει να αναλάβουν και να δημοσιοποιήσουν, σύμφωνα με τις λεπτομέρειες που προβλέπονται στο νόμο, τις αντίστοιχες υποχρεώσεις, επίσης σε συμφωνία με τις αρμόδιες αρχές τοπικής αυτοδιοίκησης οι οποίες επιθυμούν να προωθήσουν την πρόσβαση του κοινού στα ιστορικά μνημεία που αποτελούν αντικείμενο επένδυσης·

3. για τη δημιουργία νέων οικονομικών δραστηριοτήτων για τη διαχείριση των υπηρεσιών πρόσβασης του κοινού σε ιστορικά μνημεία.

Οικείοι οικονομικοί τομείς: Κώδικες ISTAT 1991

- Τμήμα ΣΤ - "Οικοδομικές κατασκευές"·

- Τμήμα Κ - "Δραστηριότητες στον τομέα των ακινήτων, μισθώσεις, πληροφορική, έρευνα και λοιπές επαγγελματικές και επιχειρησιακές δραστηριότητες", μόνον η υποδιαίρεση 72 "Πληροφορική και συναφείς δραστηριότητες"·

- Τμήμα Ξ - "Λοιπές δημόσιες, κοινωνικές και προσωπικές υπηρεσίες", μόνον η υποδιαίρεση 92.5 "Δραστηριότητες βιβλιοθηκών, αρχείων, μουσείων και λοιπές πολιτιστικές δραστηριότητες"

Επωνυμία και διεύθυνση της επιδοτούσας αρχής: Regione Toscana Dipartimento Politiche formative e beni culturali Servizio Beni culturali Via Farini 8 I - 50121 Firenze

Αριθμός ενίσχυσης: XS 19/02

Κράτος μέλος: Ιταλία

Περιφέρεια: Liguria

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Μέτρο 1.2 "Ενισχύσεις υπέρ παραγωγικών επενδύσεων" - επιμέρους μέτρο Β 2) - "Υποστήριξη μικρών επενδύσεων"

Νομική βάση: - Docup Ob. 2 Regione Liguria 2000-2006 approvato con decisione Commissione europea C(2001) 2044 del 7.9.2001;

- Complemento di programmazione del Docup Ob. 2 Regione Liguria 2000-2006, approvato con deliberazione Giunta regionale n. 1404 del 30.11.2001;

- Bando della misura 1.2 "Aiuti agli investimenti produttivi" - Sottomisura B 2) "Sostegno a piccoli investimenti", approvato con deliberazione della Giunta regionale n. 93 dell'11.2.2002

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Το σύνολο των δαπανών ανέρχεται σε 53034782,66 ευρώ, με την ακόλουθη ετήσια κατανομή:

- μέσο ετήσιο ποσό της κρατικής δαπάνης για την περίοδο 2002-2006 (περιοχές που εμπίπτουν στο στόχο 2 και περιοχές που καλύπτονται από το άρθρο 87 παράγραφος 3 στοιχείο γ): 7587283,47 ευρώ·

- μέσο ετήσιο ποσό της κρατικής δαπάνης για την περίοδο 2002-2005 (περιοχές που λαμβάνουν μεταβατική υποστήριξη - αποκλιμάκωση της χορηγούμενης ενίσχυσης): 3774591,33 ευρώ

Μέγιστη ένταση ενίσχυσης: - Επιστρεπτέα ενίσχυση με μηδενικό επιτόκιο, μέγιστης έντασης ύψους 15 % (μικρές επιχειρήσεις) και 7,5 % (μεσαίες επιχειρήσεις) ΑΙΕ στις περιοχές που εμπίπτουν στο στόχο 2 και στις περιοχές που λαμβάνουν μεταβατική ενίσχυση (αποκλιμάκωση της χορηγούμενης ενίσχυσης) και 8 % ΚΙΕ + 10 % ΑΙΕ (μικρές επιχειρήσεις) και 8 % ΚΙΕ + 6 % ΑΙΕ (μεσαίες επιχειρήσεις) στις περιοχές που καλύπτονται από το άρθρο 87 παράγραφος 3 στοιχείο γ) της συνθήκης ΕΕ.

- Μη επιστρεφόμενη ενίσχυση για την προσφυγή σε υπηρεσίες εξειδικευμένων συμβούλων, που ισούται με το 50 % των επιλέξιμων δαπανών και έχει ανώτατο όριο τα 26000 ευρώ

Ημερομηνία εφαρμογής: 30.4.2002

Διάρκεια χορήγησης του καθεστώτος ή της μεμονωμένης ενίσχυσης: 31.12.2005: περιοχές που λαμβάνουν μεταβατική ενίσχυση (αποκλιμάκωση της χορηγουμένης ενίσχυσης)

31.12.2006: περιοχές που εμπίπτουν στο στόχο 2 και περιοχές που καλύπτονται από το άρθρο 87 παράγραφος 3 στοιχείο γ)

Στόχος της ενίσχυσης: Το επιμέρους μέτρο προορίζεται για την υποστήριξη των επενδύσεων που πραγματοποιούνται ενόψει της επέκτασης και της ενίσχυσης των ΜΜΕ καθώς και της ανάπτυξης της ανταγωνιστικότητάς τους και της ανάπτυξης της διεθνοποίησής τους

Οικείοι οικονομικοί τομείς: - Βιομηχανικές και βιοτεχνικές επιχειρήσεις που ασκούν δραστηριότητες οι οποίες εμπίπτουν στα ακόλουθα τμήματα της "ταξινόμησης των οικονομικών δραστηριοτήτων ISTAT του 1991": Γ "Εξαγωγή μεταλλευμάτων", Δ "Μεταποιητικές δραστηριότητες", Ε "Παραγωγή και διανομή ηλεκτρικής ενέργειας, φυσικού αερίου και ύδατος (εντός των ορίων των κατηγοριών 40.10 και 40.30)", ΣΤ "Οικοδομικές κατασκευές"·

- Τουριστικές επιχειρήσεις, με εξαίρεση τις επαγγελματικές δραστηριότητες που χαρακτηρίζονται και ορίζονται ως: ξενοδοχεία, τουριστικές ξενοδοχειακές εγκαταστάσεις, κάμπινγκ, χωριά διακοπών, πάρκα διακοπών, επιπλωμένα δωμάτια, οικίες και διαμερίσματα διακοπών, ξενώνες, ορεινά και εκδρομικά καταφύγια, οικίες διακοπών και μικρές εγκαταστάσεις ανάπταυσης - με εξαίρεση τα "bed and breakfast"-πανδοχεία, εξοπλισμένοι χώροι ανάπαυσης καθώς και εγκαταστάσεις λουτρών·

- Επιχειρήσεις που παρέχουν ορισμένες υπηρεσίες παραγωγής.

Αποκλείονται οι παρεμβάσεις υπέρ τομέων παραγωγής, μεταποίησης και εμπορίας γεωργικών προϊόντων καθώς και προϊόντων αλιείας τα οποία προβλέπονται στο παράρτημα Ι της συνθήκης ΕΕ, της ανθρακοβιομηχανίας, της χαλυβουργίας, της ναυπηγικής βιομηχανίας, των συνθετικών ινών, της αυτοκινητοβιομηχανίας και των μεταφορών

Επωνυμία και διεύθυνση της επιδοτούσας αρχής: FILSE - Finanziaria Ligure per lo Sviluppo economico Via Peschiera, 16 I - 16122 Genova